02/01/2013 | Administración LocalMunicipal
Mugardos
Publicación de anuncio de baixa por caducidade no padrón de habitantes

ANUNCIO DECLARACIÓN DA CADUCIDADE DE INSCRICIÓNS NO PADRÓN DE HABITANTES Con data 20.12.2012, o alcalde deste Concello, D. Carlos Angel Binder Mican, ditou a seguinte resolución: “RESOLUCION DA ALCALDIA N.º 935/2012 A Lei Orgánica 14/2003, do 20 de novembro, no seu artigo 3.º modifica a Lei 7/1985, do 2 de abril, reguladora das bases de réxime local e introduce, entre outras, unha modificación no artigo 16 que establece a renovación periódica cada dous anos das inscricións de estranxeiros non comunitarios sen autorización de residencia permanente no padrón municipal de habitantes e a caducidade de ditas inscricións, no caso de que o interesado non procedese a tal renovación. Neste caso, a caducidade poderá declararse sen necesidade de audiencia previa do interesado. Tendo en conta o resto da lexislación aplicable nesta materia e de acordo coa documentación xustificativa que consta en poder do Negociado de Estatística deste concello, en uso das atribucións que me están conferidas, RESOLVO: Primeiro. –Declarar a caducidade das inscricións no padrón municipal de habitantes deste Concello das persoas que se relacionan a continuación, por non ter renovada a súa inscrición padroanal trascorrido o prazo de dous anos e, en consecuencia, acordar a práctica das correspondentes baixas da súa inscrición no Padrón Municipal de Habitantes: Segundo. –Estas baixas terán efecto na data de publicación da presente resolución no Boletín Oficial da Provincia da Coruña. Terceiro. –Publicar a presente resolución no taboleiro de anuncios do Concello e no Boletín Oficial da Provincia da Coruña, para os efectos de dar coñecemento e notificar a mesma aos interesados. Contra a presente resolución que pon fin á vía administrativa, poderá interpoñer os recursos seguintes: Con carácter potestativo, o recurso de reposición ante o mesmo órgano que dictou este acordo, no prazo de un mes contado desde o día seguinte ao da notificación do presente acordo, nos termos dos artigos 116 e 117 da Lei 30/1992, do 26 de novembro, de réxime jurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro. Contra a resolución expresa do recurso de reposición poderá interpoñer recurso contencioso-administrativo, de conformidad eco disposto na Lei 29/1998, do 13 de xullo, reguladora da jurisdicción contencioso administrativa no prazo de dous meses, contados a partir do día seguinte ao da notificación deste acto. Se a resolución non fora expresa, o prazo de interposición do recurso contencioso-administrativo será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. Interpoñer directamente recurso contencioso-administrativo no prazo de dous meses, contados a partir desde o día seguinte ao da notificación do presente acordo, na forma prevista na lexislación de dita xurisdicción contencioso-administrativa. Interpoñer calquera outro recurso que estime procedente.” Mugardos, 22 decembro de 2012. O alcalde ASDO.: XOSÉ FERÁNDEZ BARCIA